stanford-oval/wikipedia huggingface dataset:
AIM (תוכנה)
היסטוריה > שקיעת המוצר ודעיכת השימוש

בסביבות 2011 החלה AIM לאבד פופולריות במהירות, חלקית בשל עלייתה המהירה של Gmail והתמיכה המובנת בה ב-Google Chat, ובשל עליית השימוש במסרוני SMS, ובהמשך בשימוש ברשתות חברתיות מקוונות שאיפשרו הודעות מיידיות.
ב-3 במרץ 2012 החליטה AOL להפסיק את פיתוח התוכנה לאחר 15 שנים, אך עדיין סיפקה תמיכה בשירות.
ב-6 באוקטובר 2017 הודיעה החברה כי שירות AIM יופסק בדצמבר 15.
האיש הרץ

האייקון של AIM עוצב על ידי ג'ו-רואן לזארו ושולב בגרסה הראשונה שהופצה ב-1997. הודות להצלחתה של AIM בסוף שנות התשעים ותחילת שנות ה-2000 הפך אייקון האיש הרץ לסמן מוכר באינטרנט. לאחר 14 שנים הלוגו האייקוני הוסר מ-AIM כחלק ממיתוג מחדש ב-2011. עם זאת באוגוסט 2013 הוחזר אייקון האיש הרץ.
ב-2014 עורך מגזין קומפלקס כינה אותו "סמל של אמריקה".
פרוטוקול

הפרוטוקול התקני ששימש את לקוחות AIM לתקשר נקרא Open System for CommunicAtion in Realtime ובקיצור OSCAR. רוב גרסאות ה-AIM של AOL ושל חברות אחרות השתמשו בפרוטוקול זה. בנוסף יצרה AOL פרוטוקול פשוט יותר בשם TOC ללא יכולות רבות של OSCAR, וששימש תוכנות שנדרשו רק ליכולות בסיסיות של צ'ט. תקן פרוטוקול TOC/TOC2 שוחרר באופן רשמי על ידי AOL, בעוד ש-OSCAR הוא פרוטוקול סגור שחברות אחרות היו צריכות להנדס לאחור כדי להשתמש בו.
בינואר 2008 השיקה AOL תמיכה נסיונית בפרוטוקול XMPP ב-AIM, ובכך איפשרה למשתמשי AIM לתקשר בפרוטוקול תקני ופתוח. במרץ 2008 בוטל שירות זה. במאי 2011 איפשרה AOL תמיכה מוגבלת ב-XMPP. במרץ 2017 הפסיקה AOL את התמיכה ב-XMPP.
רובוטי צ'ט

AOL וחברות אחרות פיתחו רובוטים ל-AIM אשר יכולים לקבל הודעות ולהגיב אליהן בהתבסס על ייעוד מוגדר של בוט. לדוגמה בוטים שמסייעים בלמידה. חלק מהבוטים אפשרו לשחק משחקים, לקבל עדכונים על תוצאות ספורט, תחזיות מזג אוויר ומידע פיננסי. משתמשים יכלו לדבר עם בוטים אוטומטים שיכלו להגיב לשפה טבעית. הם שימשו בעיקר כחלק מאסטרטגיית שיווק, ואפשרו למפרסמים לשווק מוצרים ולשפר את התקשורת עם הלקוחות.
הערות שוליים

↑   סוכנויות הידיעות, המסנג'ר המקורי נסגר אחרי 20 שנה: פרידה משירות המסרים של AOL, באתר TheMarker‏, 6 באוקטובר 2017
↑  עמי גינזבורג, ‏נחתמה העיסקה שפורסמה לראשונה ב"גלובס" ב-20 במאי אמריקה און ליין משלימה רכישת מיראביליס תמורת 407 מיליון ד', באתר גלובס, 9 ביוני 1998
↑  איי אונליין, מיקרוסופט מודה בתבוסה ל-AOL בקרב המסרים המידיים, באתר TheMarker‏, 18 בנובמבר 1999
איי אונליין, AOL: תוכנת ICQ תעביר מיליארד מסרים ביום בתוך חצי שנה, באתר TheMarker‏, 30 בספטמבר 1999
↑  דפנה מאור, AOL עשויה להיאלץ לשתף מתחרות בשירות ההודעות המיידיות כתנאי למיזוג עם טיים, באתר TheMarker‏, 17 בדצמבר 2000
סוכנויות הידיעות, AT&T ומיקרוסופט מבקשות מה-FCC להרחיב את הגדרת שירות ההודעות המיידיות המתקדם של AOL, באתר TheMarker‏, 29 בדצמבר 2000
↑  דן יכין, ‏AOL מציעה תקן אוניברסלי להעברת מסרים מיידיים, לאחר מאבק מתמשך על השליטה ברשת, באתר גלובס, 18 ביוני 2000
מאת אביבה משמרי, ‏AOL מאחדת בחשאי את שירותי המסרים המיידים, באתר גלובס, 26 בספטמבר 2000
↑  שירות רויטרס, ‏סקר: AOL מאבדת הגמוניה במסרים מיידיים, באתר גלובס, 16 בנובמבר 2000
איי אונליין, קואליציה עם מיקרוסופט, יאהו ו-AT&T תיאבק ב-AOL בתחום המסרים המיידיים, באתר TheMarker‏, 25 ביולי 2000
↑  ג'ורג' מאנס, מסרים לא מיידיים, באתר TheMarker‏, 13 במרץ 2002
↑  TheStreet.com, מיקרוסופט מכריזה מלחמה על AOL, באתר TheMarker‏, 12 במרץ 2001
↑  דפנה מאור, AOL משיקה את שירות ההודעות המיידיות בטלפונים סלולריים בארה"ב, באתר TheMarker‏, 19 באוקטובר 2000
↑  סוכנויות הידיעות, AOL ו-AT&T יפתחו שירות סלולרי חדש, באתר TheMarker‏, 27 ביוני 2001
↑  איי אונליין, AOL אירופה בשת'פ עם אריקסון ונוקיה לפיתוח תכנים לסלולר, באתר TheMarker‏, 7 בפברואר 2000
עפרה שלו, AOL-טיים וורנר ומוטורלה יציגו בכנס הטכנולוגיה בקאן טלפונים סלולריים המשלבים תוכנת מסרים מיידיים, באתר TheMarker‏, 18 בפברואר 2002
↑  סוכנויות הידיעות, AOL וסאן מפתחות תוכנת מסרים מיידיים ללקוחות עסקיים, באתר TheMarker‏, 16 ביולי 2001
↑  סוכנויות הידיעות, AOL צפויה להשיק שירות מסרים מיידים לעסקים, באתר TheMarker‏, 28 באוקטובר 2002
↑  יובל דרור, החלה ההסתערות על שוק המסרים המיידיים בארגונים, באתר הארץ, 25 בפברואר 2003
↑  גלית ימיני, AOL השיקה גרסה חדשה של ICQ שתתקשר עם שירות המסרים המיידיים הנוסף שלה - AIM, באתר TheMarker‏, 30 באוקטובר 2003
↑  סוכנויות הידיעות, AOL ורויטרס חתמו על עסקה לקישור שירותי המסרים המיידיים שלהן, באתר TheMarker‏, 9 בספטמבר 2003
↑  סוכנויות הידיעות, רויטרס ומיקרוסופט חתמו על עסקה לקישור שירותי המסרים המיידיים שלהן, באתר TheMarker‏, 30 בספטמבר 2003
↑  דפנה מאור, AOL, יאהו ומיקרוסופט יאחדו את שירותי המסנג'ר למשתמשים עסקיים, באתר TheMarker‏, 15 ביולי 2004
↑  "AOL Designer Explains the Company's Iconic Yellow Running Man Logo". complex.com. נבדק ב-15 בינואר 2017. {{cite web}}:  (עזרה)
האייקון המפורסם של האיש הרץ
Deutz AG

| --- | --- |


 נתונים כלליים
 מייסדים:  ניקולאוס אוטו, Eugen Langen 
 תקופת הפעילות:  31 במרץ 1864 – הווה (160 שנה) 
 חברות בנות:  Maschinenfabrik Fahr  Westwaggon  Klöckner Flugzeugmotorenbau  Torqeedo 
 מיקום המטה:  קלן, גרמניה
 ענפי תעשייה:  תעשיית הרכב 
 מוצרים עיקריים:  מנוע נענד 
 הכנסות:  1,479.1 מיליארד אירו (2017)
 רווח:  121.2 מיליון אירו (2017)
 עובדים:  4,154 (31 בדצמבר 2017)
  
 www.deutz.com
 
דויטץ אה-גה (בגרמנית: Deutz AG) היא חברה גרמנית, הפועלת בעיר קלן, המייצרת מנועי בעירה פנימית.
היסטוריה

חברת דויטץ נוסדה בשנת 1864 בשם: N. A. Otto & Cie, על ידי ניקולאוס אוטו, ממציא מנוע בעירה פנימית ארבע פעימות. בשנים הראשונות, אוטו ושותפו אויגן לנגן התמקדו רק בייצור של מנועים נייחים שאינם מיועדים לכלי רכב. באמצע 1870, הוצע להעביר את המנהל הטכני בחברה, גוטליב דיימלר, למפעל בסנקט פטרבורג, זאת כדי להפחית השפעתו לאחר שהיה להוט לייצר מנועים לכלי רכב פרטיים. דיימלר התפטר, יחד עימו עזב את החברה אף וילהלם מייבאך. דויטץ ייצרה גם מכונות חקלאיות כגון קומביינים וטרקטורים, כמו גם כלי רכב מסחריים כגון משאיות ואוטובוסים.
אנשים מפורסמים שעבדו בדויטץ כוללים את אויגן לנגן, גוטליב דיימלר, וילהלם מייבאך, פרוספר ל'אורנג', רוברט בוש ואטורה בוגאטי.
במהלך מלחמת העולם השנייה החברה היצטוותה לייצר ארטילריה ופעלה בשם Klöckner Humboldt Deutz AG. בלילה שבין ה-3 וה-4 ביולי 1943 נהרס מפעל החברה כמעט לחלוטין בהפצצה אווירית של בנות הברית.
מ-1892 עד 1970 החברה בנתה מספר רב של דגמי קטרים בהספק מ-4 ועד 2000 כ.ס., עד 1927 נבנו קטרים רק עם המנוע בנזין ומ-1927 לרוב עם מנוע דיזל.
כלי רכב מסחריים המצוידים במנועי דויטץ היו פופולריים בין שנות ה-60 ושנות ה-80 של המאה ה-20 ונמכרו תחת המותג Magirus Deutz.
נכון לתחילת המאה ה-21 דויטץ ייצרה בעיר קלן מנועי דיזל עם קירור נוזלי וקירור אוויר. מנועי דיזל גדולים יותר יוצרו במפעל החברה במנהיים. לדויטץ מפעלי ייצור מנועים גם במדינות אחרות, כולל ספרד, ומיזם משותף לייצור מנועים בסין. דויטץ מתמחה בייצור מנועים ימיים המונעים בדלק נוזלי או בגז. (כולל גז המופק ממטמנה). ב-1995 דויטץ מכרה את תחום ייצור מכונות חקלאיות בחברה – Deutz-Fahr – לחברה האיטלקית SAME, ושמה של זו שונה ל-SAME Deutz-Fahr.
מנועי דויטץ

דויטץ מייצרת מנועים של 4 עד 500 קילו ואט, המקוררים באוויר, שמן או מים עם תוחלת חיים של 20,000 עד 30,000 שעות עבודה עד הצורך בשיפוץ כללי. מנועי החברה מצויים בכל רחבי תבל. מנועי דויטץ עם קירור אוויר ידועים בכך שאינם קופאים ואינם רותחים בטמפרטורות סביבה קיצוניות. תפוקתם זהה למנועים אחרים, אולם גודלם קטן יותר כיוון שאין הם מכילים רדיאטור. בשנת 2007 נמכרה חטיבת "דויטץ מערכות כוח" לקרן השקעות פרטיות בשם 3i, ודויטץ התרכזה בייצור מנועים קומפקטיים ללקוחות קצה. בשנת 2012 מכרה חברת SAME את החזקותיה בדויטץ לחברת וולוו. לאחר העסקה וולוו היא בעלת יותר מ-25% מחברת דויטץ והיא בעל המניות הגדול בחברה. חברה SAME Deutz-Fahr ממשיכה להחזיק 8.4% מחברת דויטץ.
הערות שוליים

↑  G.N. Georgano, Cars: Early and Vintage, 1886-1930. (London: Grange-Universal, 1985). ISBN 1590844912
↑  "Volvo increases stake in DEUTZ to 25% plus 1 share". אורכב מ-המקור ב-2012-11-24. נבדק ב-2018-09-21.
| --- | --- |
בקרת זהויות :  GND: 30105-X  ISNI: 0000 0004 6073 2772  LCCN: n2015040575  SUDOC: 172738644  VIAF: 240319593   WorldCat (עם VIAF): 240319593 
טרקטור דויטץ, דגם D50.1S, משנת 1962
משאית כיבוי מתוצרת דויטץ
קטר עיתוק דיזל-הידרבלי מס' 203 (צבוע כ-201) מיוצר ב-1958 בגרמניה על ידי חברת Deutz
קרייטר לייק

| --- | --- |
צילום אווירי של קרייטר לייק, בחזית התמונה האי ויזארד
צילום אווירי של קרייטר לייק, בחזית התמונה האי ויזארד
 מידע כללי
 מיקום:  הפארק הלאומי קרייטר לייק מרכז דרום אורגון בארצות הברית
 סוג:  אגם לוע סכור
 מידות
 שטח:  53 קמ"ר
 נפח:  18.7 קמ"ק
 גובה:  1883 מטר מעל לפני הים
 אורך מרבי:  9.7 ק"מ
 אורך:  9.6 קילומטר
 רוחב מרבי:  8 ק"מ
 רוחב ממוצע:  8 ק"מ 
 עומק מרבי:  594 מטר
 ‏עומק ממוצע:  350 מטר
 מידע נוסף
 נהר מזין:  אין, משקעים והפשרת שלגים בלבד
 מקור לנהר:  אין. התאיידות וחלחול לנהר ווד
 ‏אגן ניקוז:  60 קמ"ר
 מדינות באגן הניקוז:  ארצות הברית
 אורך קו החוף:  35.1 ק"מ
 איים:  ויזארד, פנטום שיפ
 תחלופת המים:  250 שנים
 קואורדינטות:  42°56′42″N 122°06′00″W﻿ / ﻿42.944863°N 122.100105°W﻿ / 42.944863; -122.100105
  (למפת מערב ארצות הברית מוגדלת) קולורדו יוטה נבדה ניו מקסיקו אריזונה קליפורניה ויומינג איידהו מונטנה אורגון וושינגטון קנדה מקסיקו האוקיינוס השקט קרייטר לייק(למפת מערב ארצות הברית רגילה) קולורדו יוטה נבדה ניו מקסיקו אריזונה קליפורניה ויומינג איידהו מונטנה אורגון וושינגטון קנדה מקסיקו האוקיינוס השקט קרייטר לייק(למפת אורגון רגילה) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט קרייטר לייק(למפת אורגון מוגדלת) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט קרייטר לייק
 
קרייטר לייק (באנגלית: Crater Lake) הוא אגם קלדרה בדרום-מרכז מדינת אורגון שבמערב ארצות הברית. זוהי תצורת הנוף הבולטת ביותר בפארק הלאומי קרייטר לייק הקרוי על שמו. האגם נודע בשל צלילות מימיו וצבעם הכחול העמוק. האגם ממלא חלקית קלדרה שעומקה 655 מטרים, שנוצרה בעקבות התפרצות געשית עזה בשנת 5,677 לפנה"ס (150‏± שנים). שגרמה להתמוטטות הר הגעש מזאמה.
תיאור > גאוגרפיה

קרייטר לייק שוכן במחוז קלאמת, כ-100 קילומטרים צפונית מערבית לקלאמת פולס, מושב המחוז וכ-130 צפונית מזרחית לעיר מדפורד.
האגם שוכן בתוך קלדרה שגובהה הממוצע הוא 2,188 מטרים מעל פני הים. אורכה, ממזרח למערב, הוא 9.7 קילומטרים, ורוחבה, מצפון לדרום הוא 7.3 קילומטרים. האגם שוכן כ-305 מטרים מתחת לשפת הקלדרה, בגובה של 1,883 מטרים מעל פני הים, ושטח פניו 52.9 קמ"ר. עומק המים באגם משתנה עם הטופוגרפיה ותלוי גם בכמות המשקעים. עומקו המקסימלי ביולי 2000 היה 594 מטרים, אבל ב-1959 היה עומקו המקסימלי 589 מטרים. עומקו הממוצע 350 מטרים ועומקו המינימלי (סמוך לאי פנטום שיפ) הוא בין חמישה לשמונה מטרים.
בעומק של 594 מטרים, האגם הוא האגם העמוק ביותר בארצות הברית, השני באמריקה הצפונית (אחרי ימת העבדים הגדולה בקנדה) והתשיעי בעולם. אם כי במדד של עומק ממוצע קרייטר לייק הוא העמוק ביותר בחצי הכדור המערבי, והשלישי בעולם (אחרי ימת באיקל ואגם טנגניקה), או אפילו העמוק ביותר, אם מתעלמים מהחלק שמתחת לפני הים באגמים העמוקים יותר.
במימי האגם שוכנים שני איים:
האי ויזארד (Wizard Island) - קצה של חרוט אפר שנוצר בהתפרצות שאירעה בשנת 4,600 לפנה"ס, לאחר ההתפרצות הגדולה שיצרה את הקלדרה. שטח האי 1,270 דונם, צורתו חרוטית, ומדרונותיו מיוערים. הוא מתנשא לגובה של 2,133 מטרים מעל פני הים, כ-234 מטרים מעל פני האגם. בפסגתו לוע הר געש בקוטר של 90 מטרים ובעומק של 27 מטרים.
פנטום שיפ (Phantom Ship) – צוק סלע הבולט מעל פני המים, וצורתו מזכירה, בייחוד בערפל, ספינת רפאים, ומכאן שמו.
בנוסף, קרוב ל-100 שנים צף אנכית במי האגם גזע עץ שלם שקיבל את כינוי החיבה "האיש הזקן של האגם" (Old Man of the Lake). הטמפרטורה הנמוכה של המים האטה את הריקבון של העץ, ומכאן אריכות הימים של הגזע.
תיאור > הידרוגרפיה

נהרות אינם נשפכים לאגם או זורמים ממנו, ועל ההתאיידות מפצים משקעים בצורת גשמים ושלגים בקצב שבו מתחלפים מימיו של האגם לחלוטין כל 250 שנים.
האגם הוא אחד האגמים הצלולים בעולם, בעיקר משום שאף נחל לא זורם לתוכו, ולכן לא חודרים למימיו מזהמים. תוצאות בדיקת צלילות המים באמצעות דסקת סקי הן בממוצע בין 27 ל-30 מטרים. שיא הצלילות נמדד ב-25 ביוני 1997 – 43.3 מטרים. במי האגם יש כמות יחסית גדולה של מלחים מומסים, וה-pH הממוצע של מימיו נע בין 7 ל-8. עומקו הרב של האגם וצלילות מימיו גורמים למים לספוג את כל הצבעים באור הנראה למעט כחול, ועקב כך יש למים גוון אינדיגו אופייני. טמפרטורת המים הממוצעת (מעומק של 90 מטרים ומטה) היא 3.3°C; שכבת המים העליונה יכולה להתחמם בקיץ ולהגיע לטמפרטורה שבין 12°C ל-15°C. למרות תנאי האקלים בחורף, האגם קופא לעיתים רחוקות. הפעם האחרונה שבה קפא לחלוטין הייתה ב-1949.
תיאור > צמחייה ובעלי חיים

מדענים זיהו 157 מינים של פיטופלנקטון ו-12 מינים של זואופלנקטון במימי האגם. מגוון הצמחים ובעלי החיים המיקרוביאליים מוגבל בשל ריכוז נמוך של חנקן במי האגם. על דפנות האגם צומחים מושבות של טחבי עלים עד לעומק של 120 מטרים. מושבות של חיידקים צמחו על קרקעית האגם סביב שני אזורים של פעילות הידרותרמית.
דגים לא שכנו במקור באגם. בין 1888 ל-1941 הובאו למי האגם שישה מיני דגים, שמתוכם שרדו במי האגם שני מינים: טרוטת עין-הקשת, ואלתית אדומה. הדיג באגם מותר, ויותר מכך, שירות הפארקים הלאומיים מעודד דיג מכיוון שמדובר במינים שאינם מקומיים.
תיאור > אקלים

האקלים בקרייטר לייק הוא תת-אלפיני, המסווג כ-Dsc, סוג נדיר במיוחד של אקלים מושלג-ממוזג קר על פי שיטת קפן. בשל הגובה הרב בו מצוי האגם, ובשל ההשפעה החזקה בקיץ של הרמה הברומטרית הקבועה מעל צפון האוקיינוס השקט (North Pacific High), המשפיעה בכל אורגון. בקיץ לכן, מזג האוויר נוח ויבש. החורפים לעומת זאת, קרים מאוד בשל ההשפעה של השקע העונתי העמוק המכונה "השקע הברומטרי של האלאוטים" (Aleutian Low), הנודד דרומה בתקופת החורף. כמות השלג הממוצעת היורדת על קרייטר לייק מגיעה ל-12.5 מטרים בשנה. השלג אינו מפשיר עד אמצע יולי, ומאפשר היווצרות קרחונים על ההרים הסמוכים. בחורף 1949–1950 ירדו על האגם 22.5 מטרים שלג. הכמות היומית הגדולה ביותר של שלג, קרוב למטר, ירדה על האגם ב-28 בפברואר 1971. אפילו בחודשים יוני וספטמבר יכולות להתחולל סופות שלגים, שבהן ירדו בעבר 51 סנטימטרים של שלג. כפור נוצר גם בקיץ. הטמפרטורות יכולות לרדת מתחת לנקודת הקיפאון בין ה-19 באוגוסט ל-7 ביולי. שלג בכמות בת מדידה (20 מ"מ ומעלה) יכול לרדת בין ה-1 באוקטובר ל-15 ביוני.
| אקלים בקרייטר לייק (ממוצעים לתקופה 1981–2010)> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בקרייטר לייק (ממוצעים לתקופה 1981–2010)> ינואר.1.3.-7.6.236 | אקלים בקרייטר לייק (ממוצעים לתקופה 1981–2010)> פברואר.1.6.-7.9.197 | אקלים בקרייטר לייק (ממוצעים לתקופה 1981–2010)> מרץ.2.9.-7.190 | אקלים בקרייטר לייק (ממוצעים לתקופה 1981–2010)> אפריל.5.4.-5.2.136 | אקלים בקרייטר לייק (ממוצעים לתקופה 1981–2010)> מאי.9.6.-2.90 | אקלים בקרייטר לייק (ממוצעים לתקופה 1981–2010)> יוני.14.4.0.7.56 | אקלים בקרייטר לייק (ממוצעים לתקופה 1981–2010)> יולי.20.4.4.7.26 | אקלים בקרייטר לייק (ממוצעים לתקופה 1981–2010)> אוגוסט.20.9.4.7.25 | אקלים בקרייטר לייק (ממוצעים לתקופה 1981–2010)> ספטמבר.17.3.2.3.47 | אקלים בקרייטר לייק (ממוצעים לתקופה 1981–2010)> אוקטובר.11.1.-1.1.113 | אקלים בקרייטר לייק (ממוצעים לתקופה 1981–2010)> נובמבר.3.3.-5.6.261 | אקלים בקרייטר לייק (ממוצעים לתקופה 1981–2010)> דצמבר.0.9.-7.7.290 | אקלים בקרייטר לייק (ממוצעים לתקופה 1981–2010)> שנה.9.1.-2.6.1,669 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: NowData – NOAA Online Weather Data
היסטוריה > היסטוריה גאולוגית

הר מזאמה הוא הר געש שכבתי שהתמוטט השוכן ברכס קסקייד, חלק מהקשת הגעשית של הקסקייד - קשת געשית המשתרעת מצפון קליפורניה בארצות הברית ועד לדרום מערב קולומביה הבריטית בקנדה. ההר נבנה בהדרגה מקילוחי לבה שהרכבה השתנה מאנדזיט לדקיט ואחר-כך לריודקיט במהלך תקופה של כ-400,000 שנים. הקלדרה שבה שוכן כיום קרייטר לייק נוצרה בעקבות התפרצות געשית עזה בשנת 5,677 לפנה"ס (150‏± שנים). בהתפרצות נפלטו מתא המאגמה של הר מזאמה בין 46 ל-58 קילומטרים מעוקבים של מאגמה ריודקטית שהפכו לכ-100 קילומטרים מעוקבים של טפרה (המאגמה דחוסה יותר עקב הלחץ העז שמופעל עליה). הייתה זו התפרצות מדרגה 7 במדד התפרצות געשית. במקביל שקע כל החלק המרכזי של ההר, שגובהו לפני האירוע מוערך ב-3,700 מטרים, לתוך תא המאגמה שהתרוקן. מאז כל ההתפרצויות בהר מזאמה מוגבלות לקלדרה.
ההתפרצויות שהתרחשו אחר-כך יצרו כמה מבנים געשיים על קרקעית הקלדרה: בשלב ראשון נוצרה "הבימה המרכזית" (central platform) מקילוחי לבה אנדזיטית שהתמצקו ויצרו בימה בגובה של 365 מטרים מעל קרקעית הקלדרה. התפרצויות מאוחרות יותר יצרו את מבני האי ויזארד (Wizard Island), חרוט מריאם (Merriam Cone), ומבנים געשיים אחרים, קטנים יותר, כולל כיפת ריודקיט שנבנתה על גבי הבימה המרכזית. מכל המבנים הללו, רק האי ויזארד מבצבץ מעל פני המים והמבנים האחרים, התת-מימיים, נתגלו בסריקת סונאר. משקעים וחומר מפורר ממפולות אדמה גם הם מכסים את קרקעית הקלדרה.
בסופו של דבר הקלדרה התקררה, ואפשרה לגשמים ולשלגים להצטבר ובסופו של דבר ליצור אגם. מפולות אדמה משפת הקלדרה יצרו אחר-כך מניפות חומר מפורר ומשקעים מזרמי עכירות על קרקעית האגם. פומורולות ומעיינות חמים פעילים היו תופעות נפוצות במהלך תקופה זו. לאחר זמן מה התייצבו מדרונות שפת הקלדרה פחות או יותר. נחלים שיקמו את מערכת הניקוז ההיקפית על ההר, ויערות עבותים החלו לכסות את הנוף הצחיח לאחר ההתפרצות. משערים כי נדרשו כ-720 שנים עד שהאגם הגיע לעומקו הנוכחי (594 מטרים). ברוב התקופה היה האקלים גשום פחות מאשר כיום.
פעילות הידרותרמית עדיין מתרחשת בקרקעית האגם, עובדה המעידה על האפשרות שהר מזאמה יתפרץ שוב בזמן כלשהו בעתיד.
היסטוריה > היסטוריה אנושית > פרהיסטוריה

משערים כי אבותיהם הקדמונים של הילידים המקומיים בני עם הקלאמת (Klamath) חזו בהתפרצות הר הגעש, שכן המיתולוגיה של עם זה מספרת כי בהר התגורר אל השאול לאו (Llao) וכי הוא נלחם באל השמים סקל (Skell) (שהתגורר על פי האגדה בהר שסטה, כ-160 קילומטרים דרומה). במהלך הקרב הבריקו ברקים, רעמו רעמים וזרמו נהרות של לבה שקברו כפרים של בני קלאמת. בשיאו של הקרב התמוטט ההר וקבר את לאו מתחתיו. מאז לא שב לאו להפחיד את האנשים ולהרוס את בתיהם. ואף שבמקום הופיע אגם יפה ושליו האמינו בני הקלאמת כי האגם הוא מקום קדוש ורק מי שניחן בכוחות מיוחדים יכול להביט על מקום הקרב הקדוש של האלים מבלי להיענש.
בני הקלאמת השתמשו בקרייטר לייק למסעי חזון (באנגלית vision quests, טקס חניכה שבו החניך מתבודד במקום מרוחק במשך כמה ימים במטרה למצוא את ייעודו), שכללו טיפוס על קירות הקלדרה ומשימות מסוכנות אחרות. בני השבט העריצו את אלו שהצליחו במשימות אלו כבעלי כוחות רוחניים מיוחדים.
היסטוריה > היסטוריה אנושית > היסטוריה מודרנית

ב-1853 הגיעו הלבנים הראשונים אל ההר. הייתה זו משלחת של מחפשי זהב שמומנה על ידי ג'ון וסלי הילמן (John Wesley Hillman), צעיר בן 21, שצבר רכוש בשדות הזהב של קליפורניה. המשלחת חזרה בידיים ריקות, אבל חבריה דיווחו על גילוי אגם שמימיו בצבע כחול עמוק, שאותו הילמן כינה "אגם כחול עמוק". מכיוון שהמקום היה מרוחק ולא נתגלה בו זהב, נשכחה התגלית. תשע שנים אחר-כך, ב-1862, הגיעה משלחת מחפשי זהב נוספת לאגם, ומנהיגה שונסי ניי (Chauncy Nye) פרסם לראשונה בכתב עת מקומי את התגלית, אותה כינה "אגם כחול".
ב-1863, בעקבות התפרצות מעשי איבה בין מתיישבים לבנים לבין בני קלאמת, הקים צבא ארצות הברית את מצודת פורט קלאמת כ-12 קילומטרים דרומית-מזרחית לגבול הפארק הלאומי של ימינו. על מנת להעביר אספקה למצודה נסללה דרך מהיישוב פרוספקט (Prospect) בעמק הנהר רוג. ב-1 באוגוסט 1865 "נתגלה" האגם שוב, והפעם על ידי שני ציידים שנשכרו לשמור על העובדים. אחד מהם היה לאדם הלבן הראשון שירד עד לחוף האגם. השניים הציעו לאגם את השם "האגם המלכותי" (Lake Majesty).
ב-1869 ביקרה באתר משלחת מהעיירה ג'קסונוויל (Jacksonville) באורגון, בראשות עורך העיתון ג'ים סאטון (Jim Sutton). חברי המשלחת בנו סירה מקנבס והפליגו לאי ויזארד וחקרו אותו. בשובו כתב סאטון מאמר על האגם בעיתונו, "אורגון סנטינל" (Oregon Sentinel). במקום להשתמש בשם "האגם המלכותי" כינה סטון את האגם "קרייטר לייק", כלומר "אגם הלוע", השם שנתקבע בסופו של דבר כשמו של האגם.
בשנים 1869–1918 הקדיש ויליאם גלדסטון סטיל (William Gladstone Steel‏; 1854-1934), עיתונאי וחובב טבע, את כל מרצו וחלק נכבד מהונו במטרה להבטיח מעמד של פארק לאומי לאתר. הוא השתתף בסקרים מדעיים שנערכו במקום, בהם הסקר שביצע הגאולוג קלרנס דטון ב-1886 מטעם סוכנות הסקר הגאולוגי של ארצות הברית ושבה נמדד עומק האגם באמצעות צינור ומיתר פסנתר. משלחת דטון הגיעה לתוצאה של 608 מטרים, קרוב מאוד למדידות של ימינו (594 מטרים) שהשתמשו בסונאר. חלק גדול מהמקומות לאורך האגם קרויים בשמות שכינה אותם סטיל: האי ויזארד, סלע לאו וכו'. שתדלנותו השתלמה, וב-22 במאי 1902 חתם נשיא ארצות הברית תאודור רוזוולט על החוק שהעניק לקרייטר לייק מעמד של פארק לאומי. פעילותו של סטיל נמשכה גם אחר-כך והודות למאמציו נפתחה אכסניה במקום ב-1915 והושלמה ב-1918 הדרך המקיפה את שולי הקלדרה. בשל פעילותו זו כונה סטיל "אבי קרייטר לייק".
היסטוריה > היסטוריה אנושית > הנצחות

מאז 2002 מוצג קרייטר לייק על אחד הדגמים של לוחיות הרישוי של מכוניות במדינת אורגון.
מטבע הקוורטר בערך נקוב של 25 סנטים המנציח את מדינת אורגון שהוטבע על ידי מטבעת ארצות הברית ב-2005  מנציח את קרייטר לייק בצדו האחורי.
לקריאה נוספת

Fire Mountains of the West: The Cascade and Mono Lake Volcanoes, Stephen L. Harris, (Mountain Press Publishing Company, Missoula; 1988) ISBN 0-87842-220-X
Geology of National Parks: Fifth Edition, Ann G. Harris, Esther Tuttle, Sherwood D. Tuttle, (Iowa, Kendall/Hunt Publishing; 1997) ISBN 0-7872-5353-7
Eruptive history and geochronology of Mount Mazama and the Crater Lake region, Oregon, Charles R. Bacon and Marvin A. Lanphere, Geological Society of American Bulletin v. 118, pp. 1331–1359 (2006) doi:10.1130/B25906.1
Oregon, Moon Handbooks, Judy Jewell, W. C. McRae, (Avalon Travel, Berkeley; 2012, 9th edition) ISBN 978-1-59880-885-8
הערות שוליים

1 2  Mount Mazama eruption; calendrical age verified and atmospheric impact assessed. על נתון זה, שפרסמו גאולוגים במאמר ב-1999 בכתב העת Geology שסקר תוצאות מחקר על האפר שנפלט מההר ונתגלה בגרינלנד, חלוקות הדעות. אתר GVP ואתר USGS טוענים כי ההתפרצות התרחשה כ-800 שנים אחר-כך
↑  Crater Lake National Park: Directions
↑  10 Deepest Lakes In The World
1 2 3  Facts and Figures about Crater Lake
↑  Wind Currents In Crater Lake As Revealed By The Old Man Of The Lake
↑  Crater Lake near Crater Lake, Oregon (Station 11492200)
↑  Frequently Asked Questions
↑  Mount Mazama Volcano and Crater Lake Caldera, Oregon
↑  Morphology, volcanism, and mass wasting in Crater Lake, Oregon
↑  Subaqueous geology and a filling model for Crater Lake, Oregon
↑  Geologic History of Crater Lake
↑  Park History
↑  Sacred Destinations
↑  Mount Mazama Volcano and Crater Lake Caldera, Oregon
↑  William Gladstone Steel
↑  Oregon State Quarter – 2005
| --- | --- |
בקרת זהויות :  NLI: 987007531267105171  GND: 4289898-5  LCCN: sh85033776  NARA: 10046167  NKC: ge1063911  VIAF: 247312291   WorldCat (עם VIAF): 247312291 
מבט חורפי על מימיו הצלולים והעמוקים, ועקב כך הכחולים מאוד, של אגם קרייטר לייק
מפה גאולוגית של קרקעית האגם
האי ויזארד באגם
ויליאם גלדסטון סטיל, "אבי קרייטר לייק"
Chuchel

| --- | --- |

 כללי
 תאריך הוצאה:  7 במרץ 2018 
 סוגה:  משחק הרפתקאות גרפי
 פיתוח:  Amanita Design
 הוצאה לאור:  7 במרץ 2018
 ארץ מקור:  צ'כיה 
 שפות:  אנגלית, פורטוגזית, פורטוגזית ברזילאית, פולנית, נורווגית, קוריאנית, רומנית, סינית מפושטת, סינית מסורתית, רוסית, תאית, שוודית, טורקית, יפנית, יוונית, גרמנית, ספרדית, איטלקית, צרפתית, הונגרית, ערבית, צ'כית, פינית, בולגרית, הולנדית, דנית, אוקראינית 
 הפצה:  אמניטה דיזיין
 עיצוב:  יארומיר פלאכי
 דרישות תוכנה
 מנוע משחק:  אדובי פלאש
 מצבי משחק:  משחק וידאו למשתתף יחיד 
 פלטפורמות:  מיקרוסופט ווינדוס, IOS, אנדרואיד
 
 אתר רשמי
 
חוחל (באנגלית: Chuchel) הוא משחק הרפתקאות גרפי משנת 2018 אשר פותח על ידי Amanita Design.
פיתוח

המעצב יארומיר פלאכי החל לעבוד על המשחק לאחר שסיים את פיתוח המשחק בוטאניקולה (Boranicula) בשנת 2012. פלאכי הודיע כי בכוונותיו ליצור קריקטורה אינטראקטיבית עם אנימציה מצחיקה. הוא המציא את הדמות של חוחל (במקור מגיע מהמילה שעיר בצ'כית), כאשר החליט לצייר את הדבר הראשון שעלה במוחו.
משחקיות

המשחק מורכב מ-30 שלבים. השחקן שולט בחוחל, מפלצת ידידותית שרודפת לאורך כל המשחק אחר דובדבן. מטרת השחקן להצליח לעבור את כל שלבי המשחק ולזכות בדובדבן. חלק ניכר משלבי המשחק בנוי בצורת קווסט, ושלבים אחרים במשחק מהווים פרודיה למשחקים קלאסיים אחרים, מתוכם פק-מן, פלאפי בירד, טטריס, ופולשים מהחלל. במהלך המשחק מתחרים חוחל וחיית המחמד שלו, קקל, בהשגת הדובדבן. על אף היריבות ביניהם, קקל תמיד נמצא כדי לעזור לחוחל בשעות צרה. בסוף המשחק השניים מצליחים לזכות בדובדבן, וחולקים אותו.
ביקורות

חוחל זכה לרוב ביקורות חיוביות מהמבקרים. המשחק אף דורג ב-81% על ידי האתר Metacritic. כמו כן, זכה המשחק בפרס למצוינות באמנות חזותית בפסטיבל המשחקים העצמאיים.
הערות שוליים

↑  "Botanicula dev's Chuchel bouncing out in March". Rock, Paper, Shotgun. 1 בפברואר 2018. נבדק ב-6 במרץ 2018. {{cite web}}:  (עזרה)
↑  Sarkar, Samit (5 באוקטובר 2017). "Machinarium maker's next game is a zany departure for the adventure genre". Polygon. נבדק ב-6 במרץ 2018. {{cite web}}:  (עזרה)
↑  Couture, Joel (2 בפברואר 2018). "Road to the IGF: Amanita Design's CHUCHEL". Gamasutra. נבדק ב-6 במרץ 2018. {{cite web}}:  (עזרה)
↑  "RECENZE: Svět potřebuje více her jako je český Chuchel". iDNES.cz. 6 במרץ 2018. נבדק ב-6 במרץ 2018. {{cite web}}:  (עזרה)
↑  "Recenze: Chuchel". www.zing.cz. 6 במרץ 2018. נבדק ב-6 במרץ 2018. {{cite web}}:  (עזרה)
↑  "CHUCHEL". Metacritic. נבדק ב-7 במרץ 2018. {{cite web}}:  (עזרה)
↑  O'Connor, Alice (22 במרץ 2018). "Night In The Woods wins IGF Grand Prize". Rock, Paper, Shotgun. נבדק ב-22 במרץ 2018. {{cite web}}:  (עזרה)